cyanic-selkie/wikianc huggingface dataset:
Ռոտավիրուս
Վիճակագրական տվյալներ
Դեպքերի մեծ մասը հանդիպում են 4-ից 35 ամսական հասակում։ Առավել ծանր է ընթանում 3 ամսականից հետո ձեռք բերված վարակը, ի տարբերություն նորածինների, որոնց մոտ հիվանդությունը համեմատաբար թեթև ընթացք ունի։ Վերջինիս պատճառը ամբողջությամբ հասկանալի չէ, սակայն ենթադրվում է, որ նորածնին փոխանցված մայրական հակամարմիններն ունեն պաշտպանողական դեր կյանքի առաջին մի քանի ամիսների ընթացքում՝ մինչև արյան մեջ նրանց մակարդակի նվազումը։
Մանոն Բրյունե
Արտաքքին հղումներ
Կատեգորիա:Ֆրանսիացի սուսերամարտիկներ Կատեգորիա:2020 թվականի Ամառային օլիմպիական խաղերի արծաթե մեդալակիրներ Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Ռոտավիրուս
Տարածում
Համարվում է ֆեկալ-օրալ ճանապարհով փոխանցվող վարակ։ Զարգացող երկրներում այն կարող է տարածվել նաև կղանքով աղտոտված ջրի միջոցով։ Հնարավոր են փոխանցման այլ ուղիներ։ Քանի որ վիրուսն ունի սեզոնայնություն և առավելապես հանդիպում է ցուրտ ամիսներին, հնարավոր է համարվում նաև օդակաթիլաին եղանակով տարածումը։
Վիրուսի տարածման գործում կարևոր դեր ունեն նաև զանազան պարագաները, հատկապես՝ ոչ ծակոտկեն մակերեսովները, ինչպիսիք են մետաղը և պլաստմասսան։ Վերջիններիս վրա վիրուսը երկար ժամանակ կարող է պահպանել իր կենսունակությունը։
Վիրուսի տարածումը սկսվում է մինչև հիվանդության ախտանիշների երևան գալը, և երեխաները վարակիչ կարող են դառնալ ախտանիշների դրսևորումից դեռ 48 ժամ առաջ։
Ախտանիշներ
Բերանով վիրուսի ներթափանցումից հետո, ռոտավիրուսային մասնիկների մեծ մասն ապակտիվանում են ստամոքսի ցածր pH-ի պայմաններում։ Սակայն, պարզվել է, որ բարակ աղիքը վարակելու համար բավական է, որ ստամոքսում կենդանի մնան ընդամենը 1-ից 10 վիրուսներ։
Հյուսվածքաբանական մակարդակով, բարակ աղիքում տեղի են ունենում ինչպես անզեն աչքով տեսանելի (աղիքային պատի հաստացում), այնպես էլ միկրոսկոպիկ փոփոխություններ (թավիկների կարճացում, միկրոթավիկների մերկացում, մոնոնուկլեար ինֆիլտրացիա և սյունաձև էնտերոցիտների փոխարինում խորանարդաձևով), որոնք նպաստում են հեղուկի կորստին։
Սակայն անհրաժեշտ է հիշել, որ ռոտավիրուսային վարակը կարող է ընթանալ առանց ախտանիշների։
Ինկուբացիոն շրջանը տևում է 1-3 օր, որից հետո հիվանդությունը կարող է սկսվել հանկարծակի։ Հիմնական ախտանիշներից են տենդը, դիարեան և փսխումը առավել հաճախ դիտվող ախտանիշներն են, որոնք կարող են հանդես գալ ինչպես միասին, այնպես էլ առանձին-առանձին։ Վարակված շատ երեխաներ չեն ջերմում, հիվանդների մինչև 1/3-ը կարող են ունենալ բարձր ջերմություն։ Սովորաբար տենդը տևում է 1-2 օր։ Փսխումը, որը հանդիպում է ավելի քան 75% դեպքերում, կարող է տևել 1-3 օր։ Սա պայմանավորված է այն հանգամանքով, որ ստամոքսը դանդաղ է դատարկվում։ Աղիքները օրվա ընթացքում գործում են մինչև 10-20 անգամ, որի հետևանքով կարող է զարգանալ ծանր ջրազրկում։
Ախտորոշում և բուժում
Այնուամենայնիվ, ռոտավիրուսի մասին կարելի է ենթադրել, եթե հիվանդի մոտ առկա է տենդ՝ փսխումով և ջրիկ կղանքով։ Ներկայումս ռոտավիրուսի ախտորոշման համար առավել հաճախ կիրառում են իմունոֆերմենտային և լատեքս ագլյուտինացիայի թեստերը։ Ռոտավիրուսային վարակի բուժման հիմնական նպատակն է կորցրած հեղուկի և էլեկտրոլիտների վերականգնումը։ Ներկայումս չկան ռոտավիրուսային վարակի բուժման համար պիտանի հակավիրուսային դեղամիջոցներ։
Գրականություն
Կատեգորիա:Վիրուսների ընտանիքներ Կատեգորիա:Վիրուսային հիվանդություններ Կատեգորիա:Գաստրոէնտերոլոգիա
Սոֆիան
Ծանոթագրություններ
Կատեգորիա:Արևմտյան Հայաստանի գյուղեր
Մոժգա (այլ կիրառումներ)
Մոժգա, կարող է վերաբերել՝
Պրոտոկոկային ջրիմուռներ
Պրոտոկոկային ջրիմուռներ, քլորակոկային ջրիմուռներ, կանաչ ջրիմուռների դաս։
Ընդհանուր բնութագիր
Միաբջիջ կամ գաղութային ձևեր են, վեգետատիվ վիճակում զուրկ են մտրակիկներից։ Գաղութները լինում են տարբեր ձևի ու մեծության, երբեմն լորձային։ Վեգետատիվ վիճակում անշարժ են, երբեմն թույլ շարժվում են լորձ արտադրելու շնորհիվ։
Բազմացում
Անսեռ բազմացումը կատարվում է զոոսպորներով։ Սեռական պրոցեսը սովորաբար իզոգամիան է։ Տարածված են ամենուրեք՝ քաղցրահամ ջրամբարներում, հողում և նրա մակերեսին, հազվադեպ՝ ծովերում։ Որոշ պրոտոկոկային ջրիմուռներ ապրում են բազմաբջիջ ջրիմուռների շերտերում, ցամաքային բույսերի տերևներում, մյուս տեսակները համակեցության մեջ են մտնում սնկերի հեա և ապրում քարաքոսերում։
Տարածում
ԽՍՀՄ-ում տարածված է պրոտոկոկային ջրիմուռների մոտ 400 տեսակ։ Առանձին պրոտոկոկային ջրիմուռներկեր են ծառայում ջրային կենդանիների համար, երբեմն առաջացնում են ջրի ծաղկում։ Հիմնական զանգվածը կազմում են պլանկտոնային ձևերը։
Նշանակություն
Պրոտոկոկային ջրիմուռների ուսումնասիրությունը կարևոր նշանակություն ունի ջրամբարների ջրի սանիտարակենսաբանական գնահատման համար։ Կարևորագույն ներկայացուցիչներից է քլորելան։
Ծանոթագրություններ
Կատեգորիա:Կանաչ ջրիմուռներ
Խաչքար (1558, Լիճք, Գեղարքունիքի մարզ)
Խաչքար, գտնվում է Հայաստանի Գեղարքունիքի մարզի Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու մուտքի արևմտյան մասում՝ ներքուստ ագուցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.39/1.53.13) ։
Վիմական արձանագրություն
Խաչքարի խորանի վերին անկյուններում առկա է 1 տող թվակիր վիմական արձանագրություն.
Համաձայն արձանագրության խաչքարը կանգնեցված է 1558 թվականին։
Ծանոթագրություններ
Կատեգորիա:Գեղարքունիքի մարզի Լիճքի գերեզմանոցի խաչքարեր Կատեգորիա:Խաչքարերի վիմական արձանագրություններ
Հանքաջուր (այլ կիրառումներ)
Հանքաջուր անվանումը կարող է վերաբերել.
Ավզատ
Ավզատ, Ավզերտ, Ավզերտիկ, լեռ Հայկական լեռնաշխարհում, Բարձր Հայք աշխարհի Եկեղյաց գավառում, Թիլ գյուղից արևելք ։
Ծանոթագրություններ
Կատեգորիա:Էրզինջանի մարզի լեռներ
Նովիե Կամիշլի
Նովիե Կամիշլի (Новые Камышлы, Яңы Ҡамышлы), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 72 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուշնարենկովսկի շրջանի բնակավայրեր
Восьмиклассница (երգ)
Восьмиклассница, «Կինո» խմբի երգը, որը ներառվել է 1982 թվականին «Կինո»-ի և «Ակվարիում» խմբի երաժիշտների ձայնագրած «45» դեբյուտային ստուդիական ալբոմում։
«Восьмиклассница» երգը ներառվել է 20-րդ դարի ռուսական ռոքի 100 լավագույն երգերի ցանկում, որը ռադիոունկնդիրների ընտրության հիման վրա կազմել է «Մեր ռադիո» ռադիոկայանը։
Երգի պատմություն
«Восьмиклассница» Վիկտոր Ցոյն անվանում էր այն աղջկան, որի հետ ծանոթացել է Պրոֆեսիոնալ-տեխնիկական ուսումնարանում։ Ժամանակ առ ժամանակ նա նվագել է ուսումնարանի փոքրիկ ռոք խմբում, որը կատարում էր ոչ միայն հայտնի արտասահմանյան հիթեր, այլ նաև խմբի անդամների սեփական ստեղծագործությունները։ Հենց այդ ժամանակ է նմանատիպ ստեղծագործությունը ձեռք բերել մի քանի երկրպագուհի, որոնցից մեկի հետ Վիկտոր Ցոյը մտերմացել է։ Նրանք սկսել են շատ ժամանակ անցկացնել միասին, հանդիպել երեկոյան և ուղեկցել միմյանց մինչև տուն։ Նման ռոմանտիկ զբոսանքներից մեկից Ցոյը վերադարձել է հատկապես ոգեշնչված, նստել և 20 րոպեի ընթացքում հորինել է այս երգը։ Ըստ Ալեքսեյ Ռիբինի՝ Ցոյը չի հորինել երգը, այլ պարզապես պատմել է այն, ինչ այդ գիշեր նրանց հետ կատարվել է իրականում՝ ամեն տող վերածելով բանաստեղծության։
Երգի ձայնագրման ժամանակ անհեթեթ բան է կատարվել, պահանջվող 38,1 արագության փոխարեն միացվել է 9,53 արագությունը, այդ պատճառով երգը թերություններով է ստացվել, և այս հանգամանքն ապագայում խանգարել է ալբոմի թողարկմանը ձայնասկավառակով ։ Ձայնագրումը շարունակվել է մեկուկես ամիս․ ընդհանուր առմամբ ստեղծվել է 14 ստեղծագործություն, որոնցից 13-ը ներառվել են ալբոմում ։
Արտաքին հղումներ
Կատեգորիա:1982 երգեր Կատեգորիա:Ռուսերեն երգեր Կատեգորիա:Խորհրդային երգեր Կատեգորիա:Ռոք երգեր
Մոլոդյոժնի (այլ կիրառումներ)
Մոլոդյոժնի, կարող է վերաբերել՝
(7421) Կուսակա
(7421) Կուսակա (Kusaka), աստերոիդ աստերոիդների հիմնական գոտում։ Հայտնաբերվել է 1992 թվականի ապրիլի 30-ին Յոշիո Կուշիդայի և Օսամու Մուրամացուի կողմից Յացուգատակեյում ։
Միջին հեռավորությունը Արեգակից կազմում է 2,604832 ա. մ., առավելագույնը մոտենում է 2,073 ա. մ. հեռավորության վրա և հեռանում 3,1367 ա. մ. ։ Արեգակի շուրջ մեկ ամբողջական պտույտ է կատարում 1535,56 երկրային օրվա ընթացքում, իր ուղեծրով շարժվելով միջինում 0,234442 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,85° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Յոշիո Կուշիդայի կողմից հայտնաբերված աստերոիդներ Կատեգորիա:Օսամու Մուրամացուի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հակոբ Պարոնյան
Հակոբ Պարոնյան, հայ գրող-երգիծաբան և լրագրող, XIX դարի երկրորդ կեսի հայ գրականության, հատկապես ռեալիստական արձակագրության ներկայացուցիչներից մեկը։
Մանկություն
Պարոնյանը ծնվել է Ադրիանապոլիս քաղաքում։ Դեռ մանուկ հասակից զրկվել է հորից, մեծացել և սովորել է մոր հոգատարությամբ։
Պարոնյանի մանկության մասին քիչ տվյալներ կան։ Նրա՝ մանկական հասակում ստացած տպավորությունները մեզ հասել են Պարոնյանի ինքնակենսագրական բնույթի ակնարկներից։
Կրթություն
Կրթությունը հիմնականում ստացել է իր ծննդավայրի Արշակունյան վարժարանում։ Այնտեղ հայոց լեզվի հետ սովորում է նաև ֆրանսերեն, իտալերեն և բուլղարերեն։ Դպրոցն ավարտելուց հետո՝ 1857 թվականին, ընդունվում է Ադրիանապոլսի հունաց մայր վարժարանը՝ հունարենի մեջ հմտանալու համար։ Պարոնյանը զբաղվում է նաև ինքնակրթությամբ, առանձնապես ուսումնասիրում է հայոց պատմությունն ու հայ գրականությունը, հին հունական փիլիսոփաների ու գրողների երկերը և եվրոպական հեղինակների ստեղծագործությունները։
Գրական գործունեություն
1863 թվականին Պարոնյանը մեկնում է Պոլիս։ Այնտեղ երկար ժամանակ աշխատանք չի գտնում։ Ի վերջո աշխատանք է գտնում հեռագրատանը։ 1868 թվականին նորից վերադառնում է Ադրիանապոլիս, մի քանի տարի հետո վերադառնում Պոլիս, նախ աշխատում հեռագրական գործակալություններում, ապա մասնավոր դասեր տալիս մեծահարուստ Մանուկյանների տանը (Պեշիկթաշում)։ Այնուհետև Պարոնյանը նշանակվում է դասատու Սկյուտարի ճեմարանում կամ Ճերմակ դպրոցում, որտեղ նրան աշակերտում է Պետրոս Դուրյանը։
Պոլսում Պարոնյանը կապվում է դեմոկրատական հոսանքի ներկայացուցիչների, մասնավորապես Հարություն Սվաճյանի հետ։ Սվաճյանի հրավերով սկզբում աշխատակցում է «Մեղու» երգիծաթերթին, իսկ հետո դառնում է նրա խմբագիրը (1872-1874 թվականներ) ։ 1874-1877 թվականներին խմբագրում է «Թատրոն» թերթը։ Բացի այդ, նա հեղինակն է հայ մանկական առաջին պարբերականի՝ «Թատրոն. բարեկամ մանկանց» պատկերազարդ երկշաբաթաթերթի (1874-1877), որի նպատակն էր «գրական ծաղկոց մը հիմնել սակս փոքրիկ տղայոց և աստ կրկնել հանապազ այն բարոյական և կրթական դասերը, որով միայն կարելի է պատվավոր մարդ և ներհուն քաղաքացի ըլլալ» ։
«Թատրոնի» փակումից հետո Պարոնյանը մի որոշ ժամանակ աշխատակցում է նաև «Մասիս» թերթին, ապա «Փորձ» հանդեսին։ Սակայն խմբագիրները, վախենալով Պարոնյանի կծու երգիծանքի ու խիստ քննադատության հետևանքներից, նրա գրած նյութերին տեղ չեն տալիս իրենց պարբերականներում։
Մեծ ջանքեր գործադրելով՝ Պարոնյանը կարողանում է հրատարակել «Խիկար» հանդեսը (1884-1888 թվականներ), սակայն թուրքական կառավարությունը մյուս հայ պարբերականների հետ միասին փակում է նաև այդ հանդեսը ։
Երկու տերով ծառա մը
Իր գրական գործունեությունը Պարոնյանն սկսել է թատերգությամբ։ Առաջին նախափորձը «Երկու տերով ծառա մը» (1865 թվական) կատակերգությունն է։ Նրա գլխավոր հերոսը Կոմիկ անունով մի ստահակ է, որ միաժամանակ ծառայելով երկու տիրոջ, փորձում է խառնակել հարաբերությունները և տիրանալ վաճառականի աղջկան։
Ատամնաբույժն արևելյան
«Ատամնաբույժն արևելյան» (1868) կատակերգությունում զավեշտն ստանում է սոցիալական բովանդակություն։ Նյութական շահի վրա կառուցված անհամապատասխան ամուսնություններն անխուսափելիորեն իրենց դրաման են ստեղծում ընտանեկան հարաբերություններում։
Պաղտասար աղբար
1886 թվականին Պարոնյանը գրում է «Պաղտասար աղբար» կատակերգությունը։ Դա հայ դրամատուրգիայի ամենակատարյալ ստեղծագործություններից մեկն է, որը մշտապես տեղ է գտել ազգային թատրոնի խաղացանկում։ Այն գեղարվեստական հետաքրքիր կառուցվածք ունի։ Դա յուրատեսակ բախում է Պաղտասարի և իրականության միջև, որտեղ նա հանդես է գալիս որպես միջոց և նպատակ՝ հասարակական կյանքի արատավոր հարաբերությունները մերկացնելու համար։
Բախումը սկիզբ է առնում առաջին տեսարանից։ Պաղտասար աղբարի կինը՝ Անույշը, սիրային կապերի մեջ էր Կիպարի հետ, և զավեշտալին այն էր, որ Պաղտասարը ընտանեկան այդ գաղտնիքը հայտնում է հենց Կիպարին՝ նրա օգնությամբ բացահայտելու կնոջ անհավատարմությունը։ Ապա ասպարեզ են գալիս փաստաբան Օգսենը, դատաստանական խորհրդի անդամներ Փայլակը, Երկաթը, Սուրը, սպասուհի Սողոմեն, դրացիները՝ ստահակների մի ամբողջ հավաքածու, որոնք, կեղծիքի ու բանսարկության որոգայթի մեջ առնելով Պաղտասարին, փորձում են շպարել ճշմարտությունը։
Կատակերգության որոշ մեկնաբաններ Պաղտասարի կերպարի մեջ նշմարում են բուրժուական ընտանիքի արատավոր բարքերի արտահայտություն, ոմանք էլ նրան ներկայացնում են որպես միամիտ մի անձնավորություն, որը խաղալիք է դառնում բանսարկուների և ստահակների սարքած խաղերին։ Դրանք սխալ մեկանաբանություններ են, քանի որ Պաղտասարը «խաղում է» կատակերգությունը, իսկ իրականում նա բարձր է կանգնած իր միջավայրից և իր պահվածքով ի ցույց է դնում ապազգայնացված ստահակների խեղկատակությունը։
Այլ ստեղծագործություններ
Պարոնյանի ստեղծագործության ամենածավալուն բաժինը լրատվական երգիծանքն է։ Այս տեսակետից հատկապես ուշագրավ են «Կսմիթներ» և «Հոսհոսի ձեռատետրը» երգիծապատումները։
Պարոնյանը հայտնի է եղել նաև իբրև դրամատուրգ և արձակագիր, գրել է նաև բանաստեղծություններ։ Պարոնյանի այլ գործերից առավել հայտնի է «Ազգային ջոջեր» դիմանկարների շարքը, որտեղ հեղինակը սուր լեզվով նկարագրել է ժամանակի այնպիսի գործիչների, ինչպիսիք են Ծերենցը, Գրիգոր Արծրունին, Քրիստոստուր Ղազարոսյանը, Նար Պեյը, Անտոն Հասունյանը և այլք։
Մահ
1888 թվականին թուրքական կառավարության կողմից հայ պարբերականները փակելուց հետո Պարոնյանը զրկվում է գրական աշխատանք կատարելու հնարավորությունից։ Գումար աշխատելու համար հաշվապահ է աշխատում։ Սակայն այդ աշխատանքը նյութապես չի ապահովում նրան։ Հյուծող հիվանդությունը՝ թոքախտը, արդեն վերջնականապես քայքայել էր նրա օրգանիզմը։ Պարոնյանը վախճանվում է 1891 թվականի մայիսի 27-ին, Կ․ Պոլսում։ Պոլսահայ գաղթօջախն անմիջապես զգաց հանճարի կորստյան մեծության սարսափը... Անբացատրելի մի տխրությամբ համակվեցին անգամ երգիծաբանի անողոք գրչի տակ քանիցս ծաղրված «ազգային ջոջերը», և հանկարծ նիրհած խիղճն արթնացավ նրանց սրտերում. հրաժեշտի իր խոսքով հանդես եկավ Նար-Պեյ Սրբազանը՝ ընդգծելով, որ «յուր գործեր անմահ կը մնան և պետք է գիտնալ օգտվիլ անոր թողած արդար քննադատություններեն, որպեսզի կարենա հանդարտ հանգչիլ յուր գերեզմանին մեջ» ։
Հիշատակ
Հակոբ Պարոնյանի անունն է կրում Կենտրոն վարչական շրջանի փողոցներից մեկը, Երևանի № 59 հիմնական դպրոցը, Երևանի երաժշտական կոմեդիայի պետական թատրոնը։
1965 թ. Երևանի Քանաքեռ-Զեյթուն համայնքում՝ Ազատության պողոտայի թիվ 12 և 14 բնակելի շենքերի միջև, տեղադրվել է Հակոբ Պարոնյանի հուշարձանը։ Քանդակագործը Սարգիս Բաղդասարյանն է։
2018 թվականի դեկտեմբերի 28-ին շրջանառության մեջ է դրվել նամականիշ՝ նվիրված «Մեծանուն հայեր. Հակոբ Պարոնյանի ծննդյան 175-ամյակը» թեմային։ 230 անվանական արժեքով նամականիշի վրա պատկերված է հայ մեծանուն գրող Հակոբ Պարոնյանը՝ իր ձեռագրերի և հերոսների խորապատկերին (դիզայնը՝ Դավիթ Դովլաթյանի) ։
2019 թվականի հոկտեմբերի 5-ին Ստամբուլի Շիշլիի Ազգային գերեզմանատան հրապարակում Պոլսո Հայոց պատրիարքի տեղապահ Սահակ եպիսկոպոս Մաշալյանի նախագահությամբ տեղի է ունեցել հանճարեղ երգիծաբանի արձանի բացման արարողությունը ։
Արտաքին հղումներ
Կատեգորիա:Թուրքահայ արձակագիրներ Կատեգորիա:Արևմտահայ երգիծաբաններ Կատեգորիա:Արևմտահայ դրամատուրգներ Կատեգորիա:Թուրքահայ լրագրողներ Կատեգորիա:Հայ ֆելիետոնիստներ Կատեգորիա:19-րդ դարի հայ գրողներ Կատեգորիա:Հայերն Օսմանյան կայսրությունում Կատեգորիա:19-րդ դարի Օսմանյան կայսրության գրողներ Կատեգորիա:Հայ տղամարդ գրողներ Կատեգորիա:Հայ ուսուցիչներ Կատեգորիա:Օսմանյան կայսրության անձինք Կատեգորիա:Անձինք Էդիրնեից
Բրանի դղյակ
Բրանի դղյակը գտնվում է Ռումինիայում, գեղատեսիլ Բրան գյուղում որը ունի 30 կմ հեռավորություն Բրաշովից և սահմանակից է Տրանսիլվանիային և Մունտենիային։ Դղյահը Ռումինիայի ամենահայտնի զբոսաշրջության կենտրոններից մեկն է։
Պատմություն
Դղյակը կառուցվել է XIV դարի վերջին, տեղի բնակիչների սեփական ուժերով և իրենց հաշվին, որի դիմաց նրանք ազատվում էին հարկեր վճարելուց։ 1622-1625 թվականներին դղյակին ավելանում է երկու պաշտպանական աշտարակներ։
Կառույցի գագաթները ունեն անսովոր ձևավորում, Բրանի դղյակը ծառայել է որպես ռազմավարական պաշտպանության դղյակ։ Այն ունի 4 հարկ որոնք միմյանց կապված են աստիճաններով։ Սրահները և միջանցքները ձևավորվել են խորհրդավոր լաբիրինթոսի տեսքով, իսկ դղյակի բակում կա լավ պահպանված ստորգետնյա սենյակ։
Դղյակի գոյության ընթացքում այն ունեցել է բազմաթիվ սեփականատերեր։ Սկզբում այն պատկանել մագիստրոս՝ Միրչ Ա-ին, իսկ այնուհետև Բրաշովի և Հաբսբուրգի կայսրություններին։ Ըստ լեգենդի Վլադ Տեպեշը - Դրակուլան իր արշավների ժամանակ գիշերել է այդ դղյակում որտեղ էլ նրան սպանել են թուրք թշնամիները, և հավանաբար հենց այդտեղից էլ դղյակը հայտնի է որպես Դրակուլայի դղյակ։
1918 թվականին երբ Ռումինիան հռչակվեց Մեծ Ռումինիա Բրաշովի բնակիչները, որոնց նախնիների ուժերով կառուցվել էր դղյակը այն նվիրեցին թագուհի Մարիին ի նշան սիրով և նվիրվածության, որն էլ դարձավ արքայական նստավայր։ Ներկայումս դղյակում պահպանվում են կահույքներ, զենք ու զրահներ ինչպես նաև XIV և XIX դարերի այլ հետաքրքիր իրեր։
Բրան գյուղը հայտնի է իր պանրի տարբեր տեսակների բաղադրատոմսերով, որոնք պահվում են գաղտնի և փոխանցվում են սերնդեսերունդ։
Այսօր դղյակի մոտակայքում կարելի է գտնել փոքրիկ վաճառակետեր որտեղ վաճառում են Դրակուլայի պատկերով պաստառներ, բաժակներ, ափսեներ և այլ իրեր։
Պատկերասրահ
Կատեգորիա:Դղյակներ այբբենական կարգով Կատեգորիա:Ռումինիայի դղյակներ Կատեգորիա:Դրակուլա
Ինդուկցիոն վառարան
Ինդուկցիոն վառարան, հալման էլեկտրական վառարան, որտեղ մետաղը, գտնվելով փոփոխական մագնիսական դաշտում, ենթարկվում է ինդուկցիոն տաքացման։
Ինդուկցիոն վառարանները լինում են՝ խողովակավոր և տիգելային։ Ինդուկցիոն վառարանի տարողությունը մի քանի կիլոգրամից մինչև հարյուրավոր տոննաներ է։ Հալումը կատարվում է ինչպես պաշտպանական գազային միջավայրում, այնպես էլ վակուումում։ Վակուումային ինդուկցեոն վառարաններում հալեցվում են բարձրլեգիրված ջերմամուր, ջերմակայուն, կոնստրուկցիոն պողպատներն ու հատուկ համաձուլվածքներ։ Ինդուկցիոն վառարանների առավելություններն են ստացվող նյութի մաքրությունը, տաքացման մեծ արագությունը, ջերմաստիճանի կարգավորման հեշտությունը, հալապակսորդի փոքր քանակը։
Կատեգորիա:Արդյունաբերական վառարաններ
Մոլոկովո (այլ կիրառումներ)
Մոլոկովո, կարող է վերաբերել՝
Անդրոիդ (ֆիլմ, 2013)
«Անդրոիդ» (App), ռեժիսոր Բոբի Բուրմանսի նիդերլանդական թրիլլերը ։ Գլխավոր դերակատարը դերասանուհի Հաննա Հուքսթրան է։ «Անդրոիդը» դարձել է առաջին ֆիլմը, որը միաժամանակ ցուցադրվել է երկու էկրաններին (կինթատրոններում և հանդիսատեսի սմարթֆոնների էկրաններին ։ Նիդերլանդներում ֆիլմի պրեմիերան կայացել է 2013 թվականի մարտի 28-ին։ Ֆիլմը ցուցադրվել է սահմանափակ քանակությամբ կինոթատրոններում։
Սյուժե
Ֆիլմում ներկայացված է ոչ շատ հեռավոր ապագան։ Ժամանակակից մարդու կյանքում մեծ դեր ունեն նոր տեխնոլոգիաները։ Նիդեռլանդացի ուսանողուհի Աննան բացառություն չի։ Նա համարյա ամբողջ օրը չի բաժանվում իր սմարթֆոնից։ Մի անգամ նրա ընկերոջ տանը տեղի ունեցեած երեկույթից հետո իր սմարթֆոնում տեսնում է անհայտ «Իրիս» անվամբ ծրագիրը և զարմանում է։ Սկզբից հավելվածը ընդհանրապես չի երևում և հիշեցնում է սովորական ձայնային ինտերֆեյս, բայց շուտով «Իրիսը» սկսում է դժբախտություն բերել աղջկան և նրա հարազատներին։ Ծրագիրը կարողանում է ինքնուրույն միացնել հեռախոսի տեսախցիկը, ուղարկել հաղորդագրություն ցանկացած կոնտակտի, միանալ ցանկացած էլեկտրական սարքավորումների։ Աննան սկսում է զանգեր ստանալ Լիզբեթից, մի աղջկանից, ում հեռախոսը հետ զանգի ժամանակ միշտ անջատված է լինում։ Նախ Աննայի նկարահանած տեսահոլովակը, որտեղ Սոֆին և դայվինգի ուսուցիչը հայտնվում են անհարմար դրության մեջ, դառնում է հանրության սեփականությունը։ Քիչ ավելի ուշ Աննան փորձում է հեռախոսը հանձնել խանութին, բայց անսպասելիորեն բոլոր հեռուստաէկրաններին բաժիններում սկսում են հեռարձակվել կադրեր նրա ամենօրյա կյանքից։ Առաջին իրական զոհը դառնում է քոլեջի ուսուցիչը, ում գաղտնի կյանքը բացահայտվում է «Իրիս» հավելվածի միջոցով։ Ուսուցիչը իր կյանքին վերջ է տալիս հենց աշակերտների աչքի առաջ։ Հեռախոսից ազատվելու փորձերը լավ արդյունքի չէին բերում, ավելին, խանութի վաճառողը, ով փոխելու համար վերցրել էր Աննայի հեռախոսը` մահանում է պայթյունից։ Հաջորդ զոհը դառնում է Աննայի ամենամոտ ընկերուհին` Սոֆին, ում հավելվածը հասցնում է դժբախտ պատահարի, նա հոսանքահարվում է լողավազանում։ Պատահականորեն Աննան հասկանում է, որ իր նախկին ընկերը ուղղակիորեն կապ ունի այս ամենի հետ, երբ երեկույթի լուսանկարներից մեկում ընկերոջ հեռախոսի էկրանին տեսնում է հավելվածը։
Աննան գնում է նրա մոտ բացատրություն պահանջելու, և պարզվում է, որ ոչ միայն նա, այլ նաև նրա եղբորը վիրահատած ու նրա մեջ փորձարարական չիպ դրած պրոֆեսորն էլ է գաղտնիքի հիմնական կրողներից. ծրագիրը ստեղծվել էր նրա եղբոր համար` բժշկական նպատակներով, սակայն սկսել է զարգանալ։ Բայց պարզվում է, որ նրանք չեն կարողանում կառավարել հավելվածը։ Աննայի նախկին ընկերը որոշում է սպանել նրան, չնայած բժիշկը դեմ էր. այդ պահին «Իրիս»-ը զանգում է նրան Լիզբեթի` այն աղջկա ձայնով, ով 2 տարի առաջ տղայի պատճառով ինքնասպան էր եղել։ «Գնա դժոխք», ասում է ձայնը, որից հետո տղայի սմարթֆոնը պայթում է` սպանելով իր ստեղծողին։ Ծրագիրը ստեղծողի մահվանից հետո Աննայի կյանքը մտնում է իր սովորական հունի մեջ։ Նրա եղբայրը ոտքի է կանգնում և նրանք միասին գնում են Բարսելոնա հանգստանալու, որպեսզի մոռանան տեղի ունեցածի մասին։
Ծանոթագրություններ
Կատեգորիա:2013 ֆիլմեր Կատեգորիա:Հոլանդերեն ֆիլմեր Կատեգորիա:Հոլանդական ֆիլմեր Կատեգորիա:Գերմանական ֆիլմեր
Մոխովոե (այլ կիրառումներ)
Մոխովոե, կարող է վերաբերել՝
Սեն Նազեր (շրջան)
Սեն Նազերի շրջան (ֆր․՝ Arrondissement de Saint-Nazaire), վարչական շրջան Ֆրանսիայի արևմուտքում՝ Լուարի երկիր երկրամասի Ատլանտյան Լուար դեպարտամենտում։ Ունի 55 համայնք։ Զբաղեցնում է 1758,1 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 327.907 ։ Շրջանի սուպրեֆեկտուրան (վարչական կենտրոնը) Սեն Նազեր քաղաքն է, որը նաև շրջանի խոշորագույն բնակավայրն է։
Պատմություն
Սեն Նազերի շրջանի ներկայումս զբաղեցրած տարածքի մի մասի վրա 1800 թվականին կազմավորվել է Սավենե շրջանը։ 1868 թվականից այդ շրջանի վարչական կենտրոն է դարձել Սեն Նազեր քաղաքը, որն արդեն իսկ այդ ժամանակ բուռն թափով աճում ու զարգանում էր։
2015 թվականին Ֆրանսիայում տեղի ունեցած կանտոնների վերակազմավորման արդյունքում Սեն Նազերի շրջանում ձևավորվել են հետևյալ կանտոնները.
Արկազանի գետ
Արկազանի, գետակ Հայկական լեռնաշխարհում, Արփայի ավազանում, նրա աջակողմյա վտակը։ Անվան ծագումը գալիս է հավանաբար Արկազն գետի անունից ։
Սեն Նազեր (շրջան)
Տես նաև
Սեն Նազեր
Ֆրանսիայի շրջանների ցանկ
Ծանոթագրություններ
Կատեգորիա:Ֆրանսիայի շրջաններ Կատեգորիա:Ֆրանսիայի վարչական բաժանում
Գայա Վայս
Գայա Վայս (Gaïa Weiss, ), ֆրանսիացի մոդել և դերասանուհի։
Կենսագրություն
Գայա Վայսը ծնվել է ֆրանս-լեհական ընտանիքում ։ Երեք տարեկանից սկսել է զբաղվել պրոֆեսիոնալ բալետով ։ Վեյսսը հաճախել է Ֆրանսիայի Կորս Ֆլորենտ (Cours Florent) և Լոնդոնի երաժշտության և դրամատիկական մշակույթի ակադեմիա, նա սկսել է հանդես գալ 1999 թվականից ։
Դերասանական կարիերա
Վայսը խաղացել է Մարի Ստյուարտի ֆրեյլինա Մարիա Ֆլեմինգի դերը «Մարիան՝ Շոտլանդիայի թագուհին» (2013) ֆիլմում, Հերակլեսի սիրած աղջկա՝ Կրետեի արքայադուստր Հեբեի դերը «Հերակլես։ Լեգենդի սկիզբը» (2014) ֆիլմում, Տորուննի դերը «Վիկինգներ» հեռուստասերիալում (2014-2015) և Վիվիենի դերը «Խենթ ուսուցիչներ։ Առաքելություն Լոնդոնում» (2015) ֆիլմում։
2017 թվականին թողարկվել է «Օվերդրայվ» ֆիլմը` Գայա Վայսի մասնակցությամբ ։
Ծանոթագրություններ
<references group="" responsive="1">
Արտաքին հղումներ
Կատեգորիա:Օգոստոսի 30 ծնունդներ Կատեգորիա:1991 ծնունդներ Կատեգորիա:Ֆրանսիացի հեռուստատեսային դերասանուհիներ Կատեգորիա:Ֆրանսիացի դերասանուհիներ Կատեգորիա:Մոդելներ այբբենական կարգով Կատեգորիա:Ֆրանսիացի մոդելներ Կատեգորիա:21-րդ դարի դերասանուհիներ
Բռնիր ձեռքս. ես վախենում եմ
'''Բռնիր ձեռքս. ես վախենում եմ''', հայ արձակագիր Արմեն Նիազյանի անդրանիկ գիրքը, որը լույս է տեսել 2016 թվականին։ Այն 2017 թվականին եղել է Երևանում ամենաշատ վաճառված գրքերի առաջին տասնյակում ։ Գիրքը երկրորդ անգամ հրատարակվել է 2018 թ-ի մարտի 21-ին։ Գիրքը երկրորդ անգամ հրատարակվելուց անմիջապես դարձել է բեսթսելեր, իսկ 2018 թ-ի մայիսին գլխավորել է Երևանի բեսթսելերների շարքը՝ լինելով, փաստորեն, ամենապահանջված գիրքը։ 2019 թվականին երրորդ անգամ հրատարակվելուց 9 ամսվա ընթացքում սպառվել է ամբողջությամբ, բեսթսելլերների շարքում դարձյալ զբաղեցնելով իր ուրույն տեղը։ Կարծես թե 2020 թվականին սպասվում է գրքի չորրորդ հրատարակությունը ։
Նկարագրություն
«Բռնիր ձեռքս. ես վախենում եմ» գիրքը էսսեների, բանաստեղծությունների ու մտորումների ժողովածու է, որի հիմքում ընկած է մարդկային անտարբերությունն իրենից բխող ամենածանր հետևանքներով։ Էսսեները բարձրաձայնում են մերօրյա խնդիրները, ցույց տալիս մարդկանց, որոնք հայտնվել են փակուղում, և նրանց անհրաժեշտ է ձեռք, որից բռնելով կարող են դուրս գալ փակուղուց։ Գիրքը պատմում է մանկատանը մեծացող երեխաների, ձմռան ցրտից սառչող անօթևանի, ապակե իրեր վաճառող ծեր տատիկի, աբորտի գնացող մոր, խմիչքի հետևանքով ընտանիքը քայքայած տղամարդու, ծերանոցում որդու գալստյանը սպասող մեռնող պապիկի մասին։
Հեղինակը պատմվածքներում բազմիցս հիշատակում է նաև աստվածաշնչյան համեմատություններ։ Գրքում տեղ են գտել նաև հեղինակի մտորումներն ու բանաստեղծությունները, որտեղ կա նաև շարք՝ նվիրված ապրիլյան պատերազմին։ llԱյդ պահին մենք փորձում ենք չլսել սեփական խղճի ձայնը և հնարավորինս բարձր llll ենք՝ ՄԵՂԱՎՈՐ Է, և այդ l ներքո էլ խլացնում սեփական մեղքերի աղմուկ-աղաղակը։
Եվ գուցե դա է պատճառը, որ այսօր շատացել են գողերն ու հանցագործները, մարմնավաճառներն ու թմրամոլները։ Չէ՞ որ նրանք բոլորն էլ անմեղ մանուկներ էին։ Ե՞րբ և ինչպե՞ս փոխվեցին... պարզապես ինչ-որ մի օր օգնելու, ձեռք մեկնելու փոխարեն մենք մատնացույց արինք նրանց ու հայտարարեցինք՝ ՄԵՂԱՎՈՐ Է։ Հայտարարեցինք ու քարերի մի մասը բարկացած նետեցինք նրանց կողմը, մյուսով էլ սկսեցինք պատեր կառուցել։
Կարծես թե մենք սուրբ էինք...»
llրքա՜ն կարիք կա այսօր պարզ, մաքուր, անշահախնդիր բարության, այնպիսի բարության, որ երբ տեսնես դիմացինը կարիքի մեջ է, փորձես ինչ-որ կերպ օգնել նրան, ուղղակի օգնել...»:
«Մի՛ շտապեք արհամարհել, քանի դեռ չգիտեք իմ անցած ճանապարհը։ Հետ՞ ինչ, որ ինձ տեսնում էիք աղբամանից հաց հավաքելիս։ Ես հո չէի՞ խենթանում աղբամանների համար։ Պարզապես բոլորդ փակել էիք ձեր դռները...»
«Կառուցում ենք փոքրիկ դագաղներ ու այնտեղ տեղավորում մի ամբողջ կյանք՝ հույզեր, զգացմունքներ, ուրախություն ու տխրություն, հանճար ու տաղանդ, սեր, խինդ ու բերկրանք, սիրահարվածություն ու սրտի թրթիռներ, նշանդրեք ու ամուսնություն, երեխաներ... Զարմանում եմ՝ որքա՜ն տարողունակ են այդ փոքրիկ անտեսանելի դագաղները։ Որքա՜ն բան ենք թաղում, կործանում՝ անունը դնելով պատահականություն, պատճառաբանելով՝ թե ստիպված էինք, ուրիշ ճար չունեինք... Բայց ո՞վ էր ասել, թե իրավունք ունեինք...»
«Այսօրվա քո մեկ քաղցր խոսքը, մի փոքր ուշադրությունը, մի կաթիլ ժպիտը կարող է երջանկացնել դիմացինին ու ցրել նրա շուրջն ահագնացող խավարը։ Ուստի ապրիր՝ շռայլելով լույս և ջերմություն, տուր, քանզի տալով է, որ հարստանում ենք։ Տուր ու կտեսնես, թե ինչպես ես ջերմանում ու լուսավորվում ինքդ, հետո՝ դիմացինդ, շրջապատդ, քաղաքդ ու երկիրդ»
«Մարդկանց մի մեղադրիր քո անհաջողություններում։ Կլինեն մարդիկ, որ կխաբեն քեզ, կդավաճանեն, կնեղացնեն, բայց պետք չէ երկուսի, հինգի կամ տասի արարքը վերագրել բոլորին, չէ որ դու էլ անթերի չես:Ապրի'ր, ուրախացիր կյանքով ու արևով, ու որքան կարող ես, բարիք արա մարդկանց, մի մեկուսացրու քեզ մյուսներից։ Թող քո միջի արևը երբեք մայր չմտնի, այն պետք է թե' քեզ, թե' քո շրջապատի մարդկանց»
«Ո՞վ հնարեց պատերազմ կոչվող մեքենան, որ խնայել չգիտի, ո՞վ դրդեց մարդուն դուրս գալ իր նմանությամբ այլ մարդու դեմ, ո՞վ կարողացավ այնքան խաբել ու կաուրացնել մեկին, որ նա դիմացինին զրկի ապրելու իր իրավունքից։ Մի՞թե հնարավոր չէ ապրել կողք կողքի՝ նույն հողի վրա։ Ու դեռ որքա՞ն պիտի լսենք մահվան լուրեր, դեռ որքա՞ն դավադիր գնդակներ պիտի հասնեն իրենց նպատակին, դեռ քանի՞ մայրեր պիտի սև հագնեն, քանի՞ օջախների ծուխ պիտի հանգչի, քանի՞ աղջիկների աչք պիտի մնա իրենց զինվորի ճամփին։ Դեռ որքա՜ն պիտի խորամանկ աղվեսի պես ասեն՝ «էս սարն իմն է, էս ծառն իմն է», ու բերանները բաց սպասեն կկվի՝ հերթաակն անմեղ ձագին...»
«Իսկ ուշացած լինելու զգացումը, այն խնայել չգիտի, կարոտը` նույնպես։ Իսկ չասված խոսքերը, նրանք էլ գին չունեն, նրանք էլ ոչ ոքի պետք չեն...»
«Լռություն տիրեց, ու լռության մեջ լսվեց երկրից լսվող ինչ որ շշուկներ. «Դեռ ջահել եք, կհասցնեք երեխա ունենալ», «Երրորդին չեք կարող պահել», «Էլի աղջիկ, չէ, չեմ ուզում...» Հետո լսվեց ինչ որ գործիքների ձայն, հառաչանք, ու ամեն ինչ նորից թաղվեց լռության մեջ։
Երկրից երկինք բարձրանում էին փոքրիկ մանկանց հոգիները, որոնք այդպես էլ լույս աշխարհ չէին գալիս ամենատերբեր պատճառաբանություններով... Երկինքը լուռ արտասվում էր...»
«Ու վստահ եմ ես` տողերն այս գրված`
Թե կանք, պիտ լինենք ու դեռ շատանանք,
Իրավ են ասված...»
Մոշկովո (այլ կիրառումներ)
Մոշկովո, կարող է վերաբերել՝
Էլոյան
Էլոյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ
Subway (ռեստորանների ցանց)
Subway, ֆրանչայզինգի սկզբունքով աշխատող արագ սննդի ռեստորանների ցանց։ 2011 թվականի դրությամբ՝ ճանաչվել է ամենախոշորն աշխարհում  ՝ ըստ իր հաստատությունների քանակի։ Առաջնային վաճառվող մթերքներն են՝ սենդվիչները, աղցանները և ռոլլերը։
Կազմակերպության պաշտոնական անվանումը Subway է, որը ֆրանչայզինգի ծառայություններ է մատուցում՝ Doctor’s Associates, Inc: Կազմակերպությունը հիմնվել է 1965 թվականին Ֆրեդ Դելյուկայի կողմից (Fred DeLuca) և 2017 թվականի սեպտեմբերի 8-ի դրությամբ հաշվարկվում է 44380 ռեստորան՝ աշխարհի 110 երկրներում ։
Subway-ն իրեն դասակարգում է որպես արագ սննդի ռեստորանների ստանդարտ ցանցի առողջ այլընտրանք (ինչն ապացուցվել է պաշտոնական դիետայով), և երևում է կազմակերպության կարգախոսում՝ «Կե՛ր ավելի թարմ» (Eat fresh!):
Անվանում
Ռեստորանների անվանումը ծագում է անգլերեն «sub նախածանցից, «Submarine Sandwich»-ի համար կրճատ տարբերակը։ Կազմակերպության կողմից արտադրված սենդվիչներն այդպես էին կոչվում իրենց ձգված և կլորավուն կաղապարի պատճառով, որը նման է ստորջրյա նավակի։ Առաջին Subway ռեստորանը բացվել է 1965 թվականին Բրիջպորտում (Կոնեկտիկուտի նահանգ, ԱՄՆ)՝ «Pete’s Super Submarines» անվան ներքո։ Գերմանիայում Subway-ն անվանում են «1000 հարցերի սննդի կետ»։ Անվանումը նաև ամերիկյան բառախաղ է՝ անգլերեն subway բառից, որը նշանակում է «մետրոպոլիտեն»՝ ինչպես իրեն անվանում են Ամերիկայում։
Պատմություն
1965 թվականի օգոստոսի 28-ին Ֆրեդ Դելյուկան և Փիթեր Բաքը բացեցին Կոնեկտիկուտ նահանգի Բրիջպորտի առաջին ռեստորանը և այն անվանեցին «Pete’s Super Submarines»: Ֆրեդը, ով այդ ժամանակ 17 տարեկան էր, համալսարանում կրթություն ստանալու համար անհրաժեշտ էր ֆինանսավորում, և որպես այդ խնդրի լուծում՝ Փիթեր Բաքը՝ նրանց ընտանիքի ընկերը, առաջարկեց նրան բացել Սենդվիչի վաճառք կրպակ։ Բանկը 1000 դոլարի ճափով վարկ տրամադրեց, իսկ Ֆրեդ Դելյուկան իր վրա վերցրեցեց բիզնեսի կառավարումը։
Որոշ ժամանակ անց ռեստորանի անվանումը փոխվեց՝ դառնալով «Pete’s Subway», իսկ հետո՝ «Subway»: «Pete’s Subway» անվան փոփոխման պատճառներից մեկն այն էր, որ բազմաթիվ հաճախորդներ, լսելով այդ անվանումը, վստահ էին, որ այդ ռեստորանում վաճառվում է պիցցա ։ Որոշ ժամանակ իր ռեստորանների ձևավորման համար ցանցն օգտագործում էր Նյու Յորքի մետրոպոլիտեն մոտիվները (New York City Subway):
1974 թվականին ցանցը բաղկացած էր 32 ռեստորաններից և ռեստորանների ցանցի հետագա ընդլայնման նպատակով որոշում ընդունվեց՝ անցնելու ֆրանչայզինգի կոնցեպցիայի, որն այդ տարիներին առավել տարածված էր դարձել ԱՄՆ-ում
1987 թվականին բացվեց հազարերորդ ռեստորանը։ 1990-ական թվականների սկզբից Subway-ը յուրաքանչյուր տարի բացել է 1000 նոր ռեստորան։ 14 անգամ Subway-ն արժանացել է «Համաշխարհայաին լավագույն ֆրանչայզինգային համակարգ» մրցանակին (ըստ Entrepreneur Magazine-ի վարկանիշի) ։
2001 թվականին Ֆրեդ Դելյուկան գիրք գրեց, որն սկսնակ բիզնեսմեններին ուղղորդում էր դեպի բիզնես աշխարհ և կոչվում էր «Սկսել փոքրից և ավարտել մեծով. հաջող բիզնես հիմնելու և վարելու 15 դաս» («Start Small, Finish Big: 15 Key Lessons to Start—and Run—Your Own Successful Business»): Այս գիրքը հիմնված էր Subway-ի հաջողության վրա։
Ռեստորան
Subway տիպիկ ռեստորանն իրենից ներկայացնում է ոչ մեծ հաստատություն՝ թափանցիկ ցուցափեղկերով, որի ներսում տեղակայված են սենդվիչների բաղադրիչներ։ Ցուցափեղկի հետնամասում տեղադրված են վառարաններ, որոնցում թխվում են սենդվիչների բուլկի-հացիկնեը։ Հիմնականում ռեստորանային շինությունում այնքան շատ չեն նստատեղերը, որքան արագ սպասարկման այլ ռեստորաններում (միջինում՝ մոտ 10-15), որոշ ռեստորաններում նստատեղերը պատրաստված են պատի երկարությամբ ամրացված նեղ սեղանի և բարի աթոռների տեսքով։
Բացի տիպիկ ռոստորաններից՝ Subway-ն ունի մեծ քանակությամբ հաստատություններ՝ ոչ ստանդարտ և նույնիսկ անսպասելի վայրերում։ Ավելի քան 900 ռեստորան գտնվում է Walmart սուպերմարկետների տարածքում, ավելի քան 200-ը՝ ամերիկյան ռազմական բազաներում, ներառյալ մի քանի ռեստորաններ Իրաքում և 2 ռեստորան էլ Պենտագոնի շենքում ։
Ճաշացանկ
Subway-ի ճաշացանկը տարբերվում է մի երկրից դեպի մյուս երկիրը. օրինակ՝ իսլամական երկրներում ճաշացանկը խոզի մսով ուտեստներ չի պարունակում։ Սակայն հիմնական ճաշատեսակներն ու բաղադրիչները նույնն են մնում ռեստորանների ողջ ցանցի համար։ Հաճախորդների ընտրությանն է ներկայացվում հացի մի քանի տեսակ (որպես կանոն՝ 4-6 տեսակ), ինչպես նաև տարատեսակ բաղադրիչներ՝ սենդվիչների համար (տավարի միս, ազդրապուխտ, ձողաձուկ, պանիր, թարմ ու մարինացված բանջարեղենի մի քանի տեսակ) և մի քանի տեսակի սոուս։
Սենդվիչներ և աղցաններ
Subway-ն առաջարկում է 3 չափսի սենդվիչներ.
Բոլոր սենդվիչները կարող են պատվիրվել ռոլի (wrap) կամ աղցանի (նույն բաղադրիչներն են, բայց առանց հացի) տեսքով։
Պատվերն ընդունվում է հետևյալ կերպ. հաճախորդն ընտրում է իր սենդվիչի համար հաց, սենդվիչի տեսակը (գլխավոր բաղադրատարրը ազդրապուխտն է կամ թռչնամիսը) և լրացուցիչ բաղադրիչներ՝ պանիր, բանջարեղեն և սոուս։ Այդ կերպ սենդվիչի պատրաստումը՝ առաջին վայրկյանից մինչև վերջին վայրկյանը, տեղի է ունենում հաճախորդի աչքերի առջև։
Այլ ուտեստներ
Բացի սենդվիչներից և աղցաններից, Subway ռեստորանների ցանցի մեծամասնությունում կարելի է պատվիրել նաև պիցցա, չիպս և թխվածքաբլիթ։ Ի տարբերություն արագ սպասարկման ռեստորանների այլ ցանցերի՝ Subway-ը հաճախորդներին չի առաջարկում ֆրի։
Ըմպելիքներ
Subway-ում առաջարկվող ըմպելիքները սահմանափակվում են ստանդարտ ոչ ալկոհոլային ըմպելիքների սահմաններում։ Տաք ըմպելիքներից առաջարկվում են սուրճ, թեյ և կակաո։ Որոշ երկրներում (այդ թվում՝ Ռուսաստանում) Subway-ում առաջարկում են գարեջուր, հյութեր և այլ ըմպելիքներ։
Ֆիլիալների ցանց
2017 թվականի սեպտեմբերի 8-ի դրությամբ՝ Subway ցանցը հաշվարկում է 44380 ռեստորան՝ 110 երկրներում. ԱՄՆ-ում, Կանադայում և Ռուսաստանում Subway-ը հանդիսանում է արագ սպասարկման ռեստորանների առաջատորը՝ իր ետևում թողնելով ՄաքԴոնալդսին ։
Subway-ի ֆիլիալները, որպես կանոն, զգալիորեն քիչ են ՄաքԴոնալդսի կամ արագ սպասարկման այլընտրանքային ցանցերի ֆիլիալներից և ավելի քիչ թվաքանակով աշխատակազմի և սարքավորումների կարիք ունեն, ինչը ոչ շատ բնակեցված վայրերում դրանց դարձնում է շահութաբեր, իսկ այդտեղ ՄաքԴոնալդսը չի վաճառվում։ Դա բացատրում է ԱՄՆ-ում և աշխարհի այլ երկրներում Subway-ի ֆիլիալների թվի արագ աճը։
2017 թվականի սեպտեմբերի 8-ի դրությամբ՝ Subway ռեստորանների ցանցի մեծ մասը բաժին է հասնում հետևյալ երկրներին.
2011 թվականի վերջին Subway արագ սննդի ռեստորանների ցանցը ռեստորանների թվաքանակով հետևում թողեց ՄաքԴոնալդսին և դարձավ ամենախոշորը Ռուսաստանում ։ 2017 թվականին Ռուսաստանի արագ սննդի ամենախոշոր ցանցի կոչումը նորից վերադարձավ ՄաքԴոնալդսին։
Sub Club
Subway-ն իր մշտական հաճախորդների համար ունի բոնուսային ծրագիր, որը կոչվում է Sub Club: 15 սմ երկարությամբ յուրաքանչյուր սենդվիչի համար հաճախորդն ստանում է մեկ Sub Club պիտակ, որը նա կարող է փակցնել հատուկ քարտի վրա։ Այդպիսի 8 պիտակ հավաքելով՝ հաճախորդը կարող է 15 սմ երկարությամբ ցանկացած սենդվիչ ստանալ այն պայմանով, որ դրա հետ պետք է որևէ ըմպելիք գնի։ 16 ապրանքապիտակ հավաքելով՝ հաճախորդը կարող է ստանալ 30 սմ երկարությամբ ցանկացած սենդվիչ (ըմպելիք գնելու դեպքում)։
Իսկզբանե բոնուսային համակրֆը որոշ չափով այլ էր. հավաքելով 12 ապրանքապիտակ՝ հաճախորդը կարող էր ընտրել 15 սմ երկարությամբ ցանկացած սենդվիչ (30 սմ երկարությամբը տրվում էր 24 ապրանքապիտակի դիմաց)՝ առանց որևէ լրացուցիչ գնումների։
2005 թվականի հուլիսին Subway-ը հայտարարեց ԱՄՆ-ում, Մեծ Բրիտանիայում, Կանադայում և Ավստրալիայում Sub Club ծրագրի փակման մասին, ինչի պատճառը մեծ թվթվ կեղծ ապրանքապիտակների ի հայտ գալն էր, ինչպես նաև այն, որ օրինական ապրանքապիտակները, որոնք անլեգալ կերպով Subway-ի աշխատակիցների կողմից վաճառվում էին Իբէյին և այլ օնլայն աճուրդների։ Արդեն ստացված ապրանքապիտակները վերոնշյալ պետություններում շարունակեցին գործել մինչև 2007 թվականի փետրվարի 1-ը։ Մյուս պետություններում ծրագիրը շարունակում է գործել։
Որպես փոխարինող՝ մշակվում է նոր համակարգ, որը պլաստիկ քարտերով էր, իսկ վերջիններս կարելի էր օգտագործել նաև որպես նվեր կամ վճարային քարտեր ։
Ֆրանչայզինգ
Subway ապրանքանիշի համար ֆրանչայզինգի ծառայությունները ողջ աշխարհում իրականացվում են Doctor’s Associates Inc. (DAI) մասնավոր ընկերության կողմից։ Ընկերության կենտրոնական գրասենյակը գտնվում է Կոնեկտիկուտ նահանգի Միլֆորդ քաղաքում։ Ընկերությունում աշխատում է 600 մարդ։ Ըստ Subway-ի ֆրանչայզինգի համակարգի՝ ամբողջ աշխարհում աշխատում է ավելի քան 150 հազար մարդ։ Ռուսաստանում Subway-ի մասնագիտացված ֆրանչայզինգն իրականացնում է Subway Russia Service Company-ն, որի գլխավոր գրասենյակը Սանկտ Պետերբուրգում է։
Պայմանագիր Coca-Cola-ի հետ
Կոկա-Կոլա ընկերությունը Subway-ին պայմանագիր առաջարկեց՝ բոլոր ֆիլիալներին ըմպելիքների էքսկլյուզիվ մատակարարման մասին (մինչ այդ ռեստորանների մեծ մասն սպասարկվում էր ՊեպսիԿո ընկերության կողմից)։ Որպես փոխհատուցում՝ Կոկա-Կոլան պարտավորվում էր Subway-ի բոլոր ֆիլիալներին տոստերներ տրամադրել՝ սենդվիչներն արագ տաքացնելու համար։ 2005 թվականին Subway-ը պայմանագիր կնքեց և այժմ ամբողջ աշխարհում անցում է կատարվում Կոկա-Կոլայի մթերքներին ։ Ռուսաստանում մինչև 2017 թվականը բոլոր հաստատություններում ներկայացված էին Pepsi ըմպելիքները։ 2017 թվականին ռուսական Subway ռեստորաններն անցում կատարեցին Կոկա-Կոլային ։
Դեցեմվիրներ
Դեցեմվիրներ ( decemviri, decern-տասը և vir-այր, մարդ), հատուկ պետական հանձնարարությամբ օժտված՝ 10 հոգուց բաղկացած հանձնաժողովներ Հին Հռոմում։ Ստեղծվել են հողային, դատական և այլ հարցեր կարգավորելու համար։ Հայտնի են մ․թ․ա․ 451-450 դարերի հանձնաժողովները, որոնք ընտրվել են օրենքները գրի առնելու համար։ Նրանց շնորհիվ կազմվել են տասներկու տախտակների օրենքները։ Դեցեմվիրների գործունեության ժամանակ կոնսուլները հրաժարվել են իրենց լիազորությունևերից, և ողջ իշխանությունը պատկանել է դեցեմվիևներին։
Նովոգրիգորովկա (գյուղ, Վեսելինովոյի շրջան)
Նովոգրիգորովկա (Новогригорівка), գյուղ Ուկրաինայի Նիկոլաևի մարզի Վեսելինովոյի շրջանում։ Հիմնադրվել է 1946 թվականին։
Արտաքին հղումներ
Կատեգորիա:Ուկրաինայի Նիկոլաևի մարզի Վեսելինովոյի շրջանի բնակավայրեր Կատեգորիա:Ուկրաինայի գյուղեր Կատեգորիա:1946 թվականին հիմնադրված բնակավայրեր
Հաննիբալ Լեկտեր
Հաննիբալ Լեկտեր (Hannibal Lecter), հորինված կերպար, որը ստեղծվել է Թոմաս Հարիսի կողմից։ Հիշատակվել է «Կարմիր վիշապ», «Գառնուկների լռությունը», «Հաննիբալ» և «Հաննիբալ․ Ծագում» վեպերում։ Առաջին անգամ հայտնվել է «Կարմիր վիշապ» վեպում որպես փայլուն դատական հոգեբույժ, սերիական մարդասպան և մարդակեր։ Նա ցուցաբերում էր հակասոցիալական անձնային խանգարումներով մարդու գծեր, սակայն բացառիկ ինտելեկտ ուներ։ Ինտելեկտը նրան հայտնի է դարձնում բժշկական շրջաններում, իսկ մարդակերությունը՝ հասարակ մարդկանց մեջ։
Նկարագրություն
Հարիսի վեպերում և նրանց էկրանավորումներում Լեկտերը շատ կրթված, մշակութապես և ինտելեկտուալ զարգացած հոգեբույժ և վիրաբույժ է, դրա հետ մեկտտեղ էլ հրեշավոր սերիական մարդասպան, որն իր զոհերի վրա մարդակերություն է փորձում։
Հանիբալ Լեկտերը բռնվել է «Կարմիր վիշապ» գրքում Ռասպայի սպանությունից հետո՝ ֆլեյտիստի, ում խաղը դուր չի եկել Հաննիբալին և ով վճարել է իր կյանքով ստեղծագործության «կեղծ» կատարման համար։
Հարիսի վեպերում Հանիբալ Լեկտերն ուներ պոլիդակտիլիա, մասնավորապես նրա հազվագյուտ ձևը։ Դոկտորի ձախ ձեռքին վեց մատ է եղել, ընդ որում՝ 6-րդը՝ միջին, ճշգրտությամբ իր «եղբայրակցի» կրկնօրինակն էր։
Հարիսը պատմել է, որ բժիշկ Սալասարի հետ հանդիպել է բանտում, որտեղ եկել է հարցազրույց վերցնելու ամերիկացի բանտարկյալից, որը դատապարտվել է երեք երիտասարդների սպանության համար։ Հանդիպման ճշգրիտ ամսաթիվը Հարիսը չի հիշում. ենթադրաբար դա տեղի է ունեցել 1964 թվականին։ Հարիսը բժիշկ Սալասարի հետ ծանոթացել է այն բանից հետո, երբ նա փրկել է հանցագործի կյանքը, որից գրողը պատրաստվում էր հարցազրույց վերցնել։ Դատապարտյալը հրազենային վնասվածք է ստացել, երբ փորձում էր փախչել բանտից, բայց բանտային բժիշկը կարողացել է բուժել նրան։ Գրողը հիշում է, թե ինչպես է դոկտոր Սալասարի հետ զրուցել ամերիկացի բանտարկյալի և մանկական հոգեբանական վնասվածքների մասին, որոնք կարող էին նրան դրդել սպանության․ «Դոկտոր Սալասարը մուգ կարմիր մազերով փոքր ճկուն մարդ էր։ Նա շատ հանգիստ էր պահում, և նրա մեջ ինչ–որ նրբագեղություն կար", - պատմում է Հարիսը։ Այս խոսակցությունը նախատիպ է դարձել «Գառների լռությունը» գրքի համար, որտեղ Հաննիբալ Լեկտերը հարցաքննում է ՀԴԲ-ի ինտերնիստ Քլարիս Սթարլինգին իր մանկական վնասվածքների մասին ։Ենթադրվում է, որ բժշկի իրական անունը Ալֆրեդո Բալի Տրեվինյո (Alfredo Ballí Treviño), նա ազատ է արձակվել բանտից 1980–ականներին և մահացել է 2009 կամ 2010 թվականին ։
«Գառների լռության» DVD-ի իր մեկնաբանություններում Հոփքինսը պնդել է, որ նրա բնավորության ձևի վրա մեծապես ազդել Է Սթենլի Կուբրիկի «2001 թվականի տիեզերական ոդիսականը» ֆիլմից HAL 9000 չարաբաստիկ համակարգիչը։
Կերպարի ֆիլմագրություն
2003 թվականին Ամերիկայի կինոարվեստի ինստիտուտը բժիշկ Հաննիբալ Լեկտերին Էնթոնի Հոփքինսի կատարմամբ անվանել է բոլոր ժամանակների համար մեկ կինո–չարագործ ։
2014 թվականին Միկելսենը «Սատուրն» մրցանակ է ստացել այդ դերի համար։
Քննադատություն
2016 թվականին «Rolling Stone» ամսագիրը տեղադրել է «Հաննիբալ» հեռուստասերիալից Լեկտերին «բոլոր ժամանակների 40 մեծագույն հեռուստատեսական չարագործներ» ցանկում ։
Բալթյան բլրաշար
Բալթյան բլրաշար  (Baltischer Landrücken или ), մոտավորապես 200 կիլոմետր երկարությամբ ծովային լեռների շղթա։ Ունի 80-90 կմ լայնություն և գերակշռող բարձունքները 200-300 մետր են։ Այն սահմանակից է Բալթիկ ծովի հարավային ափին, Յուտլանդիայից մինչև Էստոնիա։
Աշխարհագրություն
329 մ բարձրություն ունեցող բլուրը կազմում է Արևելյան Եվրոպայի հարթավայրի արևմտյան մասը (Վեժիցա լեռ)։ Հյուսիսում այն ուղիղ անցնում է Ֆիննական ծոցով։ Արևելքում այն միանում է Բելոռուսի բլրաշարին. դեպի հարավ-արևելք աստիճանաբար գնում է դեպի Պոլեսիեի դաշտավայր։ Հյուսիսում տարածքը հարակից է Վիսլայի ավազանին։ Արևմուտքից բլրաշարը սահմանակից է Հյուսիս-Գերմանական հովտին։
Բալթյան բլրաշարը հատում է Օդրա, Վիստուլա, Նեման և Արևմտյան Դվինա գետերը։ Նեման գետը Բալթյան բլրաշարը հատելիս առաջացնում է սահանքներ։ Նրա հիմնական տարածքներն են արևմուտքից արևելք Անգել (կամ Անգլիա Գերմանիայում), Շվանզեն, Հյութենը, Դանիական Վալդը, Հոլտստանի Շվեյցարիան, Փոքր Շվեյցարիան, Պոմոր Օզոն լեռնաշղթան (Վեժիցա (329 մետր) լեռան հետ), Մազուր լճի շրջանը (Շեյսկի բլուրի հետ) և Ստորին Լիտվայի բլրաշարքը։
Տնտեսություն, տուրիզմ և լանդշաֆտ
Ցածր ծովային լանդշաֆտը բավական բեղմնավոր է և նպաստում է բարձր արդյունավետություն գյուղատնտեսության համար։ Լճերի և ծովերի բլրաշարը հայտնի հանգստյան վայրեր են։ Որոշ տարածքներ հիմնականում անտառապատված են (Շորֆյան անտառ, Տուխոլյան բորի, Ռոմինտեկյան անտառ)։ Բնորոշ են շերտավոր և խառը անտառները։
Բալթյան բլրաշարին հարավից շրջապատում են ավազոտ ավազանները, իսկ հյուսիսում՝ դաշտային հարթությունները։
Տամբատ (Խամուրի գավառ)
Տամբատ, գյուղ Արևմտյան Հայաստանում, Էրզրումի վիլայեթի Բայազետի գավառի Կարաֆիլիսա գավառակի Խամուրի գյուղախմբում ։ Գտնվում էր Կարաքիլիսա գյուղաքաղաքից 7 կմ հարավ-արևմուտք, Արածանի գետի առափնյա շրջանում՝ Բագրևանդ վտակի միախառնման տեղից հարավ։
Բնակչություն
1878 թվականին ուներ 12 տուն, իսկ XX դարի սկզբին ուներ 22 տուն եզդի բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Ֆրանսիայի առաջին հանրապետություն
Առաջին ֆրանսիական հանրապետություն (République française), հիմնադրվել է 1792 թվականի սեպտեմբերի 22-ին նոր ձևավորված Ազգային կոնվենտի կողմից։ Հանրապետությունը գոյատևեց մինչև 1804 թվականը, երբ Նապոլեոն Բոնապարտը ընդունեց Ֆրանսիայի առաջին կայսրության հռչակագիրը։ Այս ժամանակաշրջանը հայտնի էր միապետության փլուզմամբ, տերորի ժամանակաշրջանով, Դիրեկտորիայով և Տերմիդորյան հեղաշրջմամբ, Նապոլեոնի իշխանության զավթմամբ։
Վարչատարածքային իրավիճակ
Առաջին անգամ Ֆրանսիայի Հանրապետության ունիտարիզմը հռչակվել է "Ֆրանսիայի Հանրապետության միասնության և անբաժանելիության մասին" 1792 թվականի սեպտեմբերի 25-ի Ազգային Կոնվենցիայի դեկրետ։ "Ազգային կոնվենցիան հայտարարում է, որ Ֆրանսիայի Հանրապետությունը միասնական է և անբաժանելի»։
Ֆրանսիայի Հանրապետության 1793 թվականի Սահմանադրությունը հաստատել է ունիտարիզմը։
Ազգային կոնվենտ
1792 թվականի սեպտեմբերի 21-ին Փարիզում իր նիստերը բացեց ազգային կոնվենցիան։ Սեպտեմբերի 22-ին Կոնվենցիան վերացրեց միապետությունը և Ֆրանսիան հռչակեց Հանրապետություն։ Քանակապես Կոնվենցիան բաղկացած էր 160 ժիրոնդիստներից, 200 մոնտանյարներից և դաշտի 389 պատգամավորներից, ընդամենը 749 պատգամավոր։ Պատգամավորների մեկ երրորդը մասնակցել է նախորդ ժողովներին և իր հետ բերել բոլոր նախորդ տարաձայնություններն ու հակամարտությունները ։
Սեպտեմբերի 22-ին լուր տարածվեց Վալմիի ճակատամարտի մասին։ Ռազմական իրավիճակը փոխվել էր. Վալմիից հետո պրուսական զորքերը նահանջեցին, և նոյեմբերին ֆրանսիական զորքերը գրավեցին Հռեյնոսյի ձախ ափը։ Լիլը պաշարած ավստրիացիները նոյեմբերի 6-ին Ժեմապեի ճակատամարտում ջարդել են Դյումուրյեին և տարհանել Ավստրիական Նիդեռլանդներին։ Գրավվեց Նիցան, և Սավոյան նաև դաշինք էր հռչակել Ֆրանսիայի հետ ։
Ժիրոնդայի առաջնորդները կրկին վերադառնում են հեղափոխական քարոզչության՝ հայտարարելով "խաղաղություն խրճիթներին, պատերազմ պալատներին": Միևնույն ժամանակ, Ֆրանսիայի "բնական սահմանների" հայեցակարգը հայտնվում է Ռեյնով սահմանով։ Բելգիայում ֆրանսիական հարձակումը սպառնում էր Հոլանդիայում Բրիտանական շահերին, ինչը հանգեցրեց առաջին կոալիցիայի ստեղծմանը։ Վճռական խզումը տեղի է ունեցել թագավորի մահապատժից հետո, և մարտի 7-ին Ֆրանսիան պատերազմ է հայտարարել Անգլիային, ապա Իսպանիային ։ 1793 թվականի մարտին վանդալիզմ սկսվեց։ 1793 թվականի ապրիլի 6-ի հեղափոխությունը փրկելու համար ստեղծվում է հանրային փրկության կոմիտե, որի ամենաազդեցիկ անդամ է դարձել Դանթոնը։
Լյուդովիկոս XVI-ի դատավարություն
Օգոստոսի 10-ի ապստամբությունից հետո 1792թ.-ին Լյուդովիկոս XVI-ը ձերբակալվեց Տամպլայում։ 1792-ի նոյեմբերի 20-ին Թյուիլրիի գաղտնի սեյֆի գտածոն անխուսափելի դարձրեց թագավորի դատը։ Դրանում գտնված փաստաթղթերը, անկասկած, ապացուցել են թագավորի դավաճանությունը ։
Դատավարությունը սկսվել էր դեկտեմբերի 10-ին։ Լյուդովիկոս XVI-ը դասակարգվել է որպես թշնամի և "ուզուրպատոր", որը խորթ է ազգի մարմնին։ Քվեարկությունը սկսվել է 1793-ի հունվարի 14-ին։ Որոշումը ընդունվեց միաձայն. Քվեարկության արդյունքում կոնվենցիայի նախագահ Վեռնիոն հայտարարել է.
"Ֆրանսիայի ժողովրդի անունից Ազգային կոնվենցիան Լյուդովիկոս Կապետին մեղավոր է ճանաչել ազգի ազատության և պետության ընդհանուր անվտանգության դեմ" :